Upute u vezi s popunjavanjem Prijave na Natječaj za regresiranje prijevoza učenika srednjih škola na teritoriju AP Vojvodine za 2018. godinu i pratećih tablica u prilogu

1. Prilog broj 1 i Prilog broj 1a odnose se na ukupne **troškove prijevoza** učenika-putnika srednjih škola na godišnjoj razini prema važećim cijenama po relacijama putovanja. Kalkulacija se radi na temelju cijena mjesečne đačke karte. Ako na nekim relacijama ne postoji organiziran prijevoz, nadležna općinska/gradska tijela daju kalkulaciju troškova prijevoza za pojedine relacije i na taj način utvrđuju ukupne troškove prijevoza. Broj učenika prikazanih zbrojno u tablicama 1 i 1a trebalo bi da se slažu sa brojem učenika koji su prikazani i Popisu učenika – Prilog broj 3 i u Prijavi u točki broj 7.
2. U Prijavi pod točkom 5 unosi se podatak koji se traži na ime **regresa** od Pokrajinskog tajništva za obrazovanje, propise, upravu i nacionalne manjine-nacionalne zajednice, a u točki 6 se prikazuje iznos sredstava koji se planira izdvojiti za **regres** iz **vlastitih sredstava** jedinice lokalne samouprave (ne računajući sredstva od Pokrajinskog tajništva). Zbroj podataka u točki 5 i 6 ne može biti veći od zbroja potrebnih sredstava za **troškove prijevoza** učenika putnika srednjih škola prikazanih u Prilogu broj 1 i 1a.
3. U Prilogu broj 3 kao i u kalkulacijama, u skladu s Pravilnikom o uvjetima regresiranja prijevoza učenika srednjih škola u Autonomnoj Pokrajini Vojvodini (''Službeni list APV'' broj 6/17 i 7/18) treba prikazati samo **učenike koji svakodnevno putuju od mjesta stanovanja do škole i nazad.** Jedinice lokalne samouprave koje pribavljaju popise učenika od srednjih škola na teritoriju lokalne samouprave, iste treba da ažuriraju u smislu da se prikazuju samo učenici sa mjestom stanovanja na teritoriju lokalne samouprave (u cilju izbjegavanja dupliranja određenog broja učenika). Popis učenika-putnika se priprema za školsku 2017/2018. godinu kao jedinstvena tablica sa **jedinstvenom numeracijom rednog broja** sa obveznim potpisom i pečatom nadležnog tijela jedinice lokalne samouprave. U cilju brže i učinkovitije obrade natječajnih prijava, molimo da podaci za sve učenike budu kompletni.

**Prilog broj 1 i Prilog broj 1a** obvezno dostaviti i u elektroničkoj formi na e-mail adresu:

 varga.endre@vojvodina.gov.rs